open-index/open-wikipedia-markdown huggingface dataset:
குறிசுடுநர்

குறிசுடுதலில் தேர்ச்சிபெற்ற நபரை **'குறிசாடுநர்**' அல்லது **'குறிசுடுநர்**' (ஆங்கிலம்: Sniper, Sharpshooter, Marksman) என்று குறிப்பிடுவர். இலக்குகளை மறைந்திருந்து சரிநுட்பமாக குறி பார்த்து சுட வல்ல ஆற்றலையும் ஆயுதத்தையும் கொண்டிருப்பவர். பொதுவாக இவர் ஒரு படைவீரராகவோ, அல்லது சட்ட அமுலாக்க பணியாளராகவோ இருப்பர். 

இராணுவத்தில், காலட்படையுடன் குறிசுடுநர்களை இணைப்பதால், தேவையான மதிப்புமிக்க மனித இலக்குகள் மீது துல்லியமாக நெடுந்தூர சன்ன வீச்சை செயல்படுத்த முடியும். இது காலாட்படையின் ஆதிக்க எல்லையை விரிவுபடுத்தும்.

## மேற்கோள்கள்

பகுப்பு:போரியல்
மரவந்தெ

**மரவந்தெ** கர்நாடக மாநிலத்தின் உடுப்பி மாவட்டத்தில் குந்தாபுரம்  வட்டத்தில் அமைந்துள்ள ஒரு சிற்றூர். இந்த ஊரின் சிறப்பு NH-66 தேசிய நெடுஞ்சாலையின் ஒருபுறம் அலையோடும் அரபிக்கடலும் மறுபுறம் எழிலாய்ப் பாயும் சுபர்ணிகா நதியும் காணக்கிடைக்கும் அரிய காட்சி ஆகும்.
centre|thumb|1500x1500px|கடலொரு மருங்கில் நதி ஒரு மருங்கில்

## மேற்கோள்கள்


பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகக் கடற்கரைகள்
தெறி (திரைப்படம்)

***தெறி*** (*Theri*) 2016 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். இதில் விஜய், ஏமி ஜாக்சன், சமந்தா, ராதிகா சரத்குமார், பிரபு முதலியோர் நடித்துள்ளனர். அட்லீ இயக்கிய இத்திரைப்படத்தை கலைப்புலி எசு. தாணு தயாரித்தார். இப்படத்திற்கு ஜி. வி. பிரகாஷ் குமார் இசையமைக்க, ஜார்ஜ் சி. வில்லியம்ஸ் ஒளிப்பதிவு செய்தார். இப்படத்தில் நடிகை மீனாவின் மகள் நைனிகா குழந்தை நட்சத்திரமாக அறிமுகமானார்.
இத் திரைப்படத்தில் நடிகை சமந்தா தனது சொந்தக்குரலிலேயே வசனம் பேசியுள்ளார். 

## நடிகர்கள்

* விஜய் - விஜய் குமார் மற்றும் ஜோசெப் குருவில்லா
* ஏமி ஜாக்சன் - அனி 
* சமந்தா - மித்ரா
* பிரபு
* ராதிகா சரத்குமார்
* மகேந்திரன்
* ராஜேந்திரன்
* நைனிகா 
* சுனைனா(சிறப்புத் தோற்றம்)
* ஸ்ரீ குமார் (சிறப்புத் தோற்றம்)

## பாடல்கள்
பாடல்களுக்கு ஜி வி பிரகாஷ் குமார் இசையமைத்துள்ளார்.

## வெளியீடு
இப்படம் 14 ஏப்ரல் 2016 அன்று உலகம் முழுவதும் வெளியானது. தமிழ்நாட்டில் 350 திரைகள், கேரளாவில் 200 திரைகள், ஆந்திரா மற்றும் தெலுங்கானாவில் 150 திரைகள், மற்றும் கர்நாடகாவில் 70 திரைகள் என உலகம் முழுவதும் 1000 க்கும் மேற்பட்ட திரையரங்குகளில் படம் திரையிடப்பட்டது. மேலும், வெளிநாட்டு மையங்களில் 400 திரையரங்குகளில் படம் திரையிடப்பட்டது.  யுனைடெட் ஸ்டேட்ஸ் முழுவதும் 144 திரைகளுடன். அமெரிக்காவில் படத்தை விநியோகித்த CineGalaxy Inc, இது "சமீபத்திய ஆண்டுகளில் விஜய்-படத்தின் மிகப்பெரிய வெளியீடு" என்று கூறியது.

## தயாரிப்பு
இத்திரைப்படத்தை கலைப்புலி. எஸ்.தாணு தயாரித்துள்ளார்..

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சமந்தா நடித்த திரைப்படங்கள்
பிசுமத் சிலிக்கான் ஆக்சைடு

**பிசுமத் சிலிக்கான் ஆக்சைடு** *(Bismuth silicon oxide)* என்பது பிசுமத், சிலிக்கான் மற்றும் ஆக்சிசன் தனிமங்கள் சேர்ந்து உருவாகும் கனிம வேதியியல் திண்மமாகும். வெவ்வேறு இயைபுகளில் காணப்பட்டாலும் இச்சேர்மத்தின் பொதுவான மூலக்கூற்று வாய்ப்பாடு Bi12SiO20 ஆகும். இயற்கையில் இச்சேர்மம் சில்லெனைட்டு என்ற கனிமமாகக் கிடைக்கிறது. பிசுமத்தையும் சிலிக்கான் ஆக்சைடுகளையும் சேர்த்து சூடுபடுத்தி செயற்கை முறையிலும் இதைத் தயாரிக்கலாம். சொக்ரால்சுகி படிக வளர்ப்புச் செயல்முறையில் சென்டி மீட்டர் அளவுள்ள Bi12SiO20 படிகங்களை வளர்க்கலாம். அழுத்தமின் விளைவு, மின் ஒளியியல், மீள்மை ஒளியியல், ஒளி மின்கடத்துகை பண்புகளை இது வெளிப்படுத்துகிறது. எனவே இவை இடஞ்சார்ந்த ஒளிக்குறிப்பேற்றிகள், ஒலிதாமத சுற்றுகள் மற்றும் முப்பரிமாணப்படம் பதிவு செய்யும் கருவி ஆகியனவற்றில் ஆற்றல் பயன்பாடுகளைக் கொண்டுள்ளது.

## மேற்கோள்கள்

பகுப்பு:பிசுமத் சேர்மங்கள்
பகுப்பு:சிலிக்கான் சேர்மங்கள்
பகுப்பு:ஆக்சைடுகள்
சில்லெனைட்டு

**சில்லெனைட்டு அல்லது சில்லினைட்டு** *(Sillénite or sillenite)* என்பது Bi12SiO20  என்ற மூலக்கூற்று வாய்ப்பாடு கொண்ட ஒரு கனிமம் ஆகும். இச்சேர்மத்தை சுவீடிய வேதியியலாளர் லார்சு கன்னார் சிலென் கண்டுபிடித்த காரணத்தால் அவர் பெயரே சூட்டப்பட்டது. பெரும்பாலும் இவர் பிசுமத் ஆக்சிசன் சேர்மங்கள் குறித்தே ஆய்வு செய்தார். இக்கனிமம் ஆத்திரேலியா, ஐரோப்பா, சீனா, யப்பான், மெக்சிகோ மற்றும் மொசாம்பிக் நாடுகளில் குறிப்பாக பிசுமத்தைட்டுடன் காணப்பட்டது.

பன்னாட்டு கனிமவியல் சங்கம் சில்லெனைட்டு கனிமத்தை Sén என்ற குறியீட்டால் அடையாளப்படுத்துகிறது

சில்லெனைட்டு கனிமம் என்பது Bi12SiO20 சேர்மம் போன்ற அமைப்பைக் கொண்ட பிசுமத் சேர்மங்களின் ஒரு வகுப்பைக் குறிக்கிறது.  இதன் தாய் அமைப்பு γ-Bi2O3 ஆகும். இது பிசுமத் ஆக்சைடின் சிற்றுறுதி நிலையான வடிவமாகும். சில்லெனைடின் கனசதுர படிக அமைப்பானது பிசுமத் சிலிக்கான் ஆக்சைடு , பிசுமத் தைட்டனேட்டு மற்றும் பிசுமத் செருமனேட்டு போன்ற பலவகையான பொருட்களால் ஆனதாகும். இந்த சேர்மங்கள் அவற்றின் நேரியல் அல்லாத ஒளியியல் பண்புகளுக்காக விரிவாக ஆராயப்பட்டுள்ளன.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:பிசுமத் கனிமங்கள்
பகுப்பு:கனசதுரக் கனிமங்கள்
மங்கோலியக் கால்நடை

**மங்கோலியக் கால்நடைகள்** *(Mongolian cattle)* என்பவை மங்கோலியா மற்றும் உட்புற மங்கோலியாவில் நடைபெறும் கலப்பினக் கால்நடை வளர்ப்பு முறையாகும். 1949 ஆம் ஆண்டில் மங்கோலியக் கால்நடைகள் ஐரோப்பியக் கால்நடைகளுடன் இனக்கலப்பு செய்து மேம்படுத்தப்பட்டன.

நாடோடிகளால் மங்கோலியக் கால்நடைகள் மந்தை மந்தையாக பல நூற்றாண்டுகளாக மேய்க்கப்பட்டன.

அவை அவற்றின் இறைச்சிக்காக அதிக மதிப்பைப் பெற்றன. 2008 ஆம் ஆண்டில் கடுமையான குளிர்கால நிலைப்பாடுகளால் 40000 கால்நடைகள் மாண்டன.

## மேற்கோள்கள்

பகுப்பு:கால்நடை கலப்பினச்சேர்க்கை
பகுப்பு:கால்நடை கலப்பினச்சேர்க்கை மங்கோலியாவில் தோற்றம்
சவொலின் மடாலயம்

**சவொலின் மடாலயம்** அல்லது **சவொலின் கோவில்** (Chinese: 少林寺; pinyin: Shàolín Sì) என்ற புத்த கோவில் சீன நாட்டில் ஹெனான் மாகாணத்தில் டென்க்பெங் நகரில் ழேங்க்ழோ என்ற இடத்தில் அமைந்துள்ளது. இப்பெயர் ஏழு சிகரங்களை கொண்ட ஹயாஷி மலைகளின் காடுகள் என்பதைக் குறிக்கிறது. 1,500 ஆண்டுகளுக்கு முன்பிருந்தே சவொலின் மடாலயம் பௌத்தர்களின் பிரதான கோவிலாக உள்ளது.

சவொலின் மடாலயம் மற்றும் பொகடா காடுகளை, யுனெஸ்கோ நிறுவனம், 2010 ஆம் ஆண்டு உலகப் பாரம்பரியக் களமாக அறிவித்தது.

## நிறுவுதல்
முதல் சவொலின் மடாலயம் இந்தியாவிலிருந்து வந்த தியான பயிற்சியாளர் அல்லது மத்திய ஆசியாவிலிருந்து வந்த கிரேக்க புத்தரால் கி.பி.464 இல் புத்த மதத்தை பரப்ப உருவாக்கப்பட்டது.
டாவ்சோனின் தலைசிறந்த துறவிகளின் தொடர்ச்சியான சுயசரிதைகள் மூலம் கி.பி 477 ஆம் ஆண்டு வடக்கு வேய் வம்சத்தால் சவொலின் வடக்கு பக்கத்தில் புனித மலைகளின் ஒன்றான பாடல் மலையின் நடுச்சிகரத்தில் கட்டப்பட்டது என அறிய முடிகிறது. எனினும் போதிதர்மர்தான் இங்கு பாரம்பரிய தற்காப்பு கலைகளை நிறுவினார். இம்மடாலயம் பலமுறை அழிக்கப்பட்டு மீண்டும் கட்டப்பட்டது.

## சவொலின் கோவிலிலுள்ள  கட்டிடங்கள்
இம்மடாலயத்தின் உட்புற அளவு 160 x 360 மீட்டர் அதாவது 57, 600 மீட்டர் பரப்பளவு ஆகும். இம்மடாலயம் 7 முக்கிய அரங்குகளையும், 7 மற்ற  அரங்குகளையும் மற்றும் நிறைய முற்றங்களையும் கொண்டுள்ளது. மேலும், கோயிலின் கட்டமைப்பு பின்வருவனவற்றையும் கொண்டுள்ளது.

* மலை கதவு (山门; shan men)
* நினைவுச்சின்ன காடுகள் (碑林; bei lin)
* சியுன் அரங்கு (慈雲堂; ci yun tang)
* மேற்கு வருகை அரங்கு (西来堂; xi lai tang)
* குங் ஃபூ அரங்கு (锤谱堂; chui pu tang)
* பரலோக ராஜா(தேவராஜா) அரண்மனை அரங்கு (天王殿; tian wang dian)
* மணி கோபுரம் (钟楼; zhong lou)
* முரசு கோபுரம் (鼓楼; gu lou)
* கிம்னாரா அரண்மனை அரங்கு (紧那罗殿; jin na luo dian)
* ஆறு குருக்கள் அரங்கு (六祖堂; liu zu tang)
* மகாவீரா அரண்மனை அரங்கு (大雄宝殿; da xiong bao dian)
* உணவு பரிமாறும் பெரிய அறை
* சூத்ரா அரங்கு
* தியான அரங்கு
* விருந்தினர் வரவேற்பு அறை
* தர்மா அரங்கு (法堂; fa tang)
* கிழக்கு மற்றும் மேற்கு விருந்தினர்கள் அரங்கு
* குருமட பிதாவின் அரங்கு (方丈室; fang zhang shi)
* போதிதர்மர் கொடி பந்தல் (达摩庭; da mo ting)
* மஞ்சுஸ்ரீ அரண்மனை அரங்கு (wen shu dian)
* சமந்தபுத்ரா அரண்மனை அரங்கு
* வெள்ளை அங்கிகள் அரண்மனை அரங்கு (白衣殿; bai yi (Guan yin) dian)
* இக்சிதிகர்பர் அரண்மனை அரங்கு (地臧殿; di zang dian)
* 1000 புத்த அரண்மனை அரங்கு (千佛殿; qian fo dian)
* நியமிப்பு மேடை
* துறவிகள் அறை
* ஷஒலின் கோவில் மருந்துக் கடை பணியகம்
* போதி தருமன் கூடாரம் (chu zu an)
* போதி தருமன் குகை
* பகோடா காடுகளின் முற்றம்(塔林院; ta lin yuan)
* வுஷூ குவான் ஷஒலின் கோவில்

## இதனையும் காண்க
* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## மேற்கோள்கள்

பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவில் உள்ள உலக பாரம்பரியக் களங்கள்
அ. பெருமாள் (ஓவியர்)

**அ. பெருமாள்** (*A. Perumal (artist*)) இந்தியாவைச் சேர்ந்த ஓர் ஓவியராவார். (1915 - 2004) ஆண்டுகள் காலத்தில் வாழ்ந்தார். வங்காள கலைப் பள்ளியுடன் தொடர்புடைய இவர் ஓவியராகவும் சிற்பியாகவும் பணியாற்றினார். சாந்திநிகேதனிலும் அதைச் சுற்றியுள்ள பழங்குடி சமூகங்களுக்கும் கலையை அணுகக்கூடியதாக மாற்றுவதற்கான முயற்சிகளுக்காக பெயர் பெற்றார்.

தமிழ்நாட்டின் தேனி மாவட்டத்தில் உள்ள உத்தமபாளையம் அருகே உள்ள அம்மாபட்டி என்ற கிராமத்தில் அ. பெருமாள் பிறந்தார். இளம் வயதிலேயே பெற்றோரை இழந்த பிறகு, குறிப்பிடத்தக்க சவால்களை எதிர்கொண்டார். ஆனால் படிப்பில் சிறந்து விளங்கினார். 16 வயதில், உள்ளூர் சுதந்திரப் போராட்ட வீரர் ஒருவரால் சாந்திநிகேதனுக்கு அனுப்பப்பட்டார். சாந்திநிகேதனில், இரவீந்திரநாத் தாகூரின் கீழ் பயின்றார்.  கலைஞர்களான பெனோட் பிகாரி முகர்ச்சி மற்றும் நந்தலால் போசு ஆகியோரிடமிருந்து பயிற்சி பெற்றார். 

ஓவியங்கள், சிற்பங்கள், சுவரோவியங்கள் மற்றும் நீர் வண்ணங்கள், மை, மரம் மற்றும் பீங்கான் ஓடுகள் போன்ற பல்வேறு ஊடகங்களைப் பயன்படுத்தி உருவாக்கப்பட்ட ஓவியங்கள் ஆகியவை அ. பெருமாளின் படைப்புகளில் அடங்கும். இவரது கலை பெரும்பாலும் இந்திய நிலப்பரப்புகள், கிராமப்புற வாழ்க்கை மற்றும் பழங்குடி கலாச்சாரத்தை சித்தரித்தது.  வங்காள பள்ளியின் பாணியில் பெற்ற  தாக்கங்களை இவரது கலை பிரதிபலிக்கிறது.

கலையை எளிதில் அணுகக்கூடியதாக மாற்றுவதில் உறுதியாக இருந்த பெருமாள், சந்தால் கிராமங்களில் உள்ள பழங்குடி குடிசைகளின் சுவர்களில் சுவரோவியங்களை வரைந்து, அவரது வழிகாட்டியான நந்தலால் போசு "வழியோர காட்சியகம்" என்று ஒன்றை உருவாக்கினார். இந்த சுவரோவியங்கள் உள்ளூர் சமூகங்களின் அன்றாட வாழ்வில் கலையை ஒருங்கிணைக்கும் நோக்கம் கொண்டவையாகும். பெருமாள் தனது கலை தனியார் சேகரிப்பாளர்களுக்கு அல்ல, பொதுமக்களுக்கு சொந்தமானது என்று நம்பியதால், முறையான கண்காட்சிகளை நடத்தவோ அல்லது தனது படைப்புகளை விற்கவோ இல்லை. இவரது படைப்புகள் மதுரையில் உள்ள அரவிந்த் கண் மருத்துவமனையின் முயற்சிகளால் மறைவுக்குப் பின் பாதுகாக்கப்பட்டன.
 
தனது தொழில் வாழ்க்கையின் பெரும்பகுதியை சாந்திநிகேதனின் கலைப் பள்ளியான கலாபவனில் கழித்தார். அங்கு இவர் கிட்டத்தட்ட நான்கு தசாப்தங்களாக ஆசிரிய உறுப்பினராகப் பணியாற்றினார். தனது காட்சி கலைக்கு கூடுதலாக, பெருமாள் நந்தலால் போசின் கலை பற்றிய புத்தகத்தை தேனீர் கலை என்ற தலைப்பில் தமிழில் மொழிபெயர்த்து கலை இலக்கியத்திற்கும் பங்களித்தார். 
பெருமாளின் குறிப்பிடத்தக்க பங்களிப்புகளில் ஒன்று, இந்திய அரசியலமைப்பிற்கான விளக்கப்படங்களில் அவரது ஈடுபாடாகும். பல்வேறு விதிகளைக் கையாளும் அரசியலமைப்பின் 19ஆவது பிரிவில் நேதாஜி சுபாஷ் சந்திர போஸ் இராணுவ உடையில், துருப்புக்களால் சூழப்பட்டு வணக்கம் செலுத்துவது போன்ற ஒரு படம் இடம்பெற்றுள்ளது. கலைப்படைப்பில் நந்தலால் போசின் கையொப்பம் உள்ளது.  கீழ்-இடது மூலையில் பெருமாளின் கையொப்பம் தெரியும்.

2004ஆம் ஆண்டு மதுரையில் இவர் காலமானார். இவரது நூற்றாண்டு விழாவை அரவிந்த் கண் மருத்துவமனை கொண்டாடுகிறது.. 

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

பகுப்பு:1915 பிறப்புகள்
பகுப்பு:2004 இறப்புகள்
பகுப்பு:தமிழக ஓவியர்கள்
லாக்டோசு

**இலாக்டோசு**(Lactose) என்பது ஓர் இரட்டைச்சர்க்கரை ஆகும். பாலில் உள்ள காலக்டோசு, குளுக்கோசு ஆகியவற்றிலிருந்து வருவிக்கப் பட்டதாகும். பாலின் எடையில்  2–8% அளவு லாக்டோசு இருக்கும்.  இருப்பினும், இந்த லாக்டோசு அளவு பல்வேறு சிற்றினங்கள், வகைகள், தனித்தனி பால்தரும் உயிரினங்களிடையே காலச்சூழ்நிலைகளினால், வேறுபட்டுக் காணப்படுகின்றன. இலத்தீனிய சொல்லான *லாக்* (lac/lactis) என்பதுடன், *சர்க்கரை* என்பதைக் குறிக்கும் -*ஓசு(-ose)* இணைந்து, இலாக்டோசு என்ற தமிழ்ச்சொல் உருவாகிறது.. இதன் சூத்திரம் C12H22O11 ஆகும். இதன் ஐட்ரேட்(hydrate) சூத்திரம் C12·11H2O என்பது,   மாற்றியன் சுக்குரோசைக் குறிக்கிறது.

## வரலாறு
1633 ஆம் ஆண்டு இத்தாலிய மருத்தவரான "பேபரிசோ பார்டோலெட்டீ" (Fabrizio Bartoletti (1576–1630), லாக்டோசு பிரித்தெடுத்தலைப் பற்றி மேலோட்டமாக எழுதினார். 1843 ஆம் ஆண்டு, *இலாக்டோசு* என்ற பெயரினை பிரெஞ்சு வேதியியலாளர் டூமாசு (Jean Baptiste André Dumas) (1800-1884)  முன்மொழிந்தார்.

## மேற்கோள்கள்

பகுப்பு:உயிர்வேதியியல்
பகுப்பு:இரட்டைச்சர்க்கரைகள்
நௌலி

**நௌலி** என்பது நின்ற நிலையில் உடியானா ஆசனம் போன்று உட்காா்ந்த நிலையில் செய்யும் ஆசனம் ஆகும். 

## செய்முறை
விாிப்பில் பத்மாசனமிட்டு அமரவும்.  இரண்டு கைகளையும் ஒன்றை ஒன்று பாா்த்த வண்ணம் இருக்குமாறு முழங்காலின் மீது வைத்துக் கொள்ளவும். 
முன்பக்கமாகச் சிறிது குனிந்து, கைகளால் காலை அழுத்திக் கொண்டு மூச்சை உள்ளுக்கு இழுக்கவும். வயிறு நன்றாக உள்ளுக்குச் செல்ல வேண்டும்.  
மாா்பு எலும்புக்கூடு வரை வயிற்றை எக்கிக் கொள்ள வேண்டும்.

நௌலி நன்றாகச் செய்ய வந்த பிறகு தினமும் பத்து முறைக்கும் அதிகமாகச் செய்ய வேண்டும். இவ்வாசனத்தை வெறும் வயிற்றில் தான் செய்தல் வேண்டும்.

## வெளி இணைப்புகள்
* வியாதிகளின் பிடியில் இருந்து விலக ஒரு ஆசனம்.  

## மேற்கோள்கள்

பகுப்பு:யோகாசனங்கள்
கோமுகாசனம்

**கோமுகாசனம்** (*Gomukhasana*,) என்பது ஒரு வகை ஆசனம் ஆகும். 

## செய்முறை

விாிப்பில் அமா்ந்து வலது காலை இடது தொடைக்குக் கீழ் மடிக்கவும்.  அதைப்போல் இடது காலை வலது தொடைக்குக் கீழ் மடக்கவும். வலது கையால் இடது காலையும் இடது கையால் வலது காலையும் பற்றிக் கொள்ளவும்.  நிமிா்ந்த நிலையில் கண்ணை மூடிக்கொண்டு சுவாசத்தை மெல்ல உள்ளுக்கு இழுத்து மெல்ல வெளியில் விடவும். சுமாா் ஐந்து நிமிடம் கழித்து இப்படியே அமா்ந்த நிலையில் சுவாசத்தை உள்ளிழுத்துப் பின் வெளியே விடவும்.

## மேற்கோள்கள்

## வெளியிணைப்புகள்
*கோமுகாசனம், தினமலர்

பகுப்பு:யோகாசனங்கள்
கன்னா, பஞ்சாப்

**கன்னா** () என்னும் நகரம், இந்திய மாநிலமான பஞ்சாபின் லூதியாணா மாவட்டத்தில் அமைந்துள்ளது. ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. இங்கு 128,130 மக்கள் வாழ்கின்றனர் என்று 2011ஆம் ஆண்டு கணக்கெடுப்பு தெரிவிக்கிறது.

## அரசியல்
இது கன்னா வட்டத்துக்கு உட்பட்டது. இது கன்னா சட்டமன்றத் தொகுதிக்கும், பத்தேஹர் சாகிப் மக்களவைத் தொகுதிக்கும் உட்பட்டது..

## சான்றுகள்

பகுப்பு:லூதியானா மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
திரிபுரேஸ்வரி கோயில்

திரிபுரேஸ்வரி கோயில் (Tripureswari temple), இந்திய மாநிலமான திரிப்புராவின் உதய்ப்பூரில் உள்ள 500 ஆண்டுகள் பழைமையான கோயில் ஆகும். இது 51 சக்தி பீடங்களில் ஒன்று.

## தல வரலாறு
இந்த கோயிலின் கட்டுமானக் காலத்தில், அரசரான தான்ய மாணிக்காவின் கனவில் இறைவியான பகவதி தோன்றி, வங்காளதேசத்தில் உள்ள சிட்டகாங்கில் உள்ள சிலையை எடுத்துவந்து பூஜிக்குமாறு பணித்தாள். இது 1501ஆம் ஆண்டில் கட்டப்பட்டது. இங்கு காளி பூஜை கொண்டாடப்படுகிறது. விழாக்காலங்களில் கோயில் மின்விளக்குகளால் அலங்கரிக்கப்படுகிறது.

## சான்றுகள்

பகுப்பு:கோமதி மாவட்டம்
பகுப்பு:இந்துக் கோயில்கள்
அரசினர் மகளிர் கலைக்கல்லூரி, சேலம்

**அரசினர் மகளிர் கலைக்கல்லூரி, சேலம்** இந்தியாவின் தமிழ்நாட்டில் சேலம் மாவட்டம், சேலம்- ஏற்காடு சாலையில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். 1972ஆம் ஆண்டில் **அரசினர் ஆடவர் கலைக்கல்லூரி** என்ற பெயரில் தொடங்கப்பட்ட இக்கல்லூரி, 1979ஆம் ஆண்டில் பெண்கள் கல்லூரியாக மாற்றம் செய்யப்பட்டது. தற்போது சேலம் பெரியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) 3 நட்சத்திர தகுதியுடன் மொத்தமாக 14.71 ஏக்கர் பரப்பளவைக் கொண்டு செயற்பட்டு வருகிறது. முனைவர் ச. மணிமொழி தற்போது இக்கல்லூரியின் முதல்வராக உள்ளார்.

## வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன:
### முதுகலைப் படிப்புகள்
* முதுகலை கணினி அறிவியல் 
* முதுகலை கணிதம்
### இளநிலைப் படிப்புகள்
* இளங்கலை தமிழ்
* இளங்கலை வேதியியல்
* இளங்கலை வணிகவியல்
* இளங்கலை மின்னணுவியல் 
* இளங்கலை கணிதம்
* இளங்கலை கணினி அறிவியல் 
* இளங்கலை ஆங்கிலம்

## இதனையும் காண்க
* சேலம் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:சேலம் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
சிலின் மாகாணம்

**சிலின்** அல்லது **ஜிலின்** (; postal: Kirin), மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் வடகிழக்குப் பகுதியில் அமைந்துள்ளது. இதன் எல்லைகளாகக் கிழக்கே வட கொரியாவும் உருசியாவும், வடக்கே கெய்லோங்சியாங் மாகாணமும், தெற்கே லியாவோனிங் மாகாணமும் மேற்கே உள் மங்கோலியாவும் உள்ளன.

## வரலாறு
ஆதி காலத்தில் இப்பிரதேசம் சியான்பேய், கொரிய, மோகி மற்றூம் வுயு ஆகிய பல்வகைப்பட்ட மக்கள் வாழ்ந்த இடமாகும்.

## புவியியல்
சிலின் மாகாணம் வடகிழக்கு சீனாவின் மத்திய பகுதியில் உள்ளது. இம்மாகாணத்தில் 136 வகையான இயற்கைக் கனிமப் படிவுகள் காணப்படுகின்றன. இங்கு பெருமளவிலான சீன மருத்துவத் தாவரங்களும் மூலிகைகளும் உள்ளன. இங்கு எண்ணெய், எரிவாயு, இரும்புத்தாது மற்றும் கனிமங்கள் அதிகளவில் கிடைக்கின்றன. இதன் நிலப்பரப்பு தென்மேற்குப் பிரதேசம் உயர்ந்ததாகவும் வடமேற்கு நோக்கித் தாழ்ந்து செல்வதாகவும் உள்ளது.

## நிர்வாகப் பிரிவுகள்
இம்மாகாணம் 9 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 60 கவுண்டி அலகுகளாகப் பிரிக்கப்பட்டு மேலும் 1006 நகர நிலை அலகுகளாகப் பிரிக்கப்பட்டுள்ளன.

## அரசியல்
சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.

## பொருளாதாரம்
2011இல், சிலின் மாகாணத்தின் மொத்த உள்நாட்டு உற்பத்தி 1053.1 பில்லியன் யுவான் ($167.1 பில்லியன் அமெரிக்க டொலர்) ஆகக் காணப்பட்டது. தனி நபர் வருமானம் 2009இல் 26,289 ரென்மின்பி ஆகக் காணப்பட்டது.

நெல், மக்காச்சோளம், சோளம் என்பன இதன் பிரதான விவசாய உற்பத்திப் பொருட்களாகும்.

## மக்கட் பரம்பல்
இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் கொரியர்கள் (1.15 மில்லியன் மக்கள்), மஞ்சு இனக்குழு (1 மில்லியன் மக்கள்), மொங்கோல் இனக்குழு (1.7 இலட்சம் மக்கள்), ஊய் இனக்குழு (1.2 இலட்சம் மக்கள்) மற்றும் சிபே இன மக்கள் சிறுபான்மையினராக உள்ளனர்.

இங்கு மக்கள் விடுதலை இராணுவ சேவையிலுள்ளோர் உள்ளடக்கப்படவில்லை.

மூலம்: Department of Population, Social, Science and Technology Statistics of the National Bureau of Statistics of China and Department of Economic Development of the State Ethnic Affairs Commission of China, eds. *Tabulation on Nationalities of 2000 Population Census of China*. 2 vols. Beijing: Nationalities Publishing House (民族出版社), 2003. ()

## சுற்றுலா
கோகுர்யோ இராச்சியத்தின் தலைநகரங்களும் கல்லறைகளும் என அழைக்கப்படும் பிரதேசம் உலக பாரம்பரியக் களங்களுள் ஒன்றாக உள்ளது. பேக்து மலை, சொர்க்க வாவி என்பன புகழ்பெற்ற சுற்றுலா மையங்கள் ஆகும்.

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவின் மாகாணங்கள்
திருவனந்தபுரம் தொடருந்து கோட்டம்

**திருவனந்தபுரம் இரயில்வே கோட்டம்** என்பது இந்தியாவின் தென்னக இரயில்வேயின் கீழுள்ள ஆறு கோட்டங்களில் ஒன்றாகும். இதனுடைய தலைமையகம் திருவனந்தபுரத்தில் அமைந்துள்ளது.

## வரலாறு
திருவனந்தபுரம் இரயில்வே கோட்டமானது, ஒலவக்காடு கோட்டத்திலிருந்து ஷொறணூர், கொச்சின் துறைமுகம் பிரிவு மற்றும் மதுரை கோட்டத்திலிருந்து எர்ணாகுளம்-திருவனந்தபுரம்-கன்னியாகுமரி பிரிவு ஆகியவை பிரிக்கப்பட்டு 1979-ம் ஆண்டு அக்டோபர் 2-ம் நாள் உருவாக்கப்பட்டது.
இக்கோட்டத்தின் காயங்குளம்-கொல்லம் வழித்தடமானது 1996-ம் ஆண்டு இருவழித்தடமாக்கப்பட்டது. இக்கோட்டத்தின் கொல்லம்-திருவனந்தபுரம் வழித்தடம் 2000-ம் ஆண்டு இருவழித்தடமாக்கப்பட்டது. இக்கோட்டத்தின் எர்ணாகுளம்-திருவனந்தபுரம் வழித்தடமானது 2006-ம் ஆண்டு மின்மயமாக்கப்பட்டது.

## தொடருந்து நிலையங்களின் போக்குவரத்து மற்றும் பயணிகள் வருவாய் விவரங்கள்

## திட்டங்கள் மற்றும் மேம்பாடு
### இரட்டைப் பாதை
* 26 ஜீலை 2025 அன்று பாரதப் பிரதமர் நரேந்திர மோதி, சென்னை-கன்னியாகுமரி வழித்தடத்தின் எஞ்சிய ஆரல்வாய்மொழி - நாகர்கோவில் சந்திப்பு (12.87 கிலோ மீட்டர்), திருநெல்வேலி-மேலப்பாளையம் (3.6 கிலோ மீட்டர்) பிரிவுகளின் இரட்டை ரயில் பாதைத் திட்டம், ₹650 கோடி மதிப்பினில் திருவனந்தபுரம்-கன்னியாகுமரி தொடருந்து பிரிவின் ஒரு பகுதியாக இருக்கும் 21 கிலோ மீட்டர் தூர நாகர்கோவில் டவுன்-கன்னியாகுமரி பிரிவின் இரட்டைப்பாதையை நாட்டிற்கு அர்பணித்தார்.

சென்னை - குமரி, தமிழ்நாட்டுக்கும் கேரளாவிற்கும் இடையிலான போக்குவரத்து இணைப்புகளை வலுப்படுத்தும். கூடுதலாக, பயண நேரத்தைக் குறைக்கும். மேலும் பயணிகள் போக்குவரத்து, சரக்கு போக்குவரத்து ஆகியவற்றில் திறனை மேம்படுத்துவதன் மூலம் பிராந்தியப் பொருளாதாரத்தையும் வலுப்படுத்தும்.

### அமிர்த பாரத் நிலைய மேம்பாடு திட்டங்கள்
அமிர்த பாரத் நிலைய திட்டத்தின் கீழ் நாடு முழுவதும் தேர்ந்தெடுக்கப்பட்ட 1275 நிலையங்களுள்  திருவனந்தபுரம் கோட்டத்தில் பின்வரும் தமிழ்நாட்டு நிலையங்கள் தேர்ந்தெடுக்கப்பட்டன.
* 
* 
* 

## மேலும் பார்க்க
மதுரை தொடருந்து கோட்டம்

## மேற்கோள்கள்

*
பகவல்பூர் இல்லம்

**பகவல்பூர் இல்லம்** *(Bahawalpur House)* என்பது தில்லியின் பகவல்பூர் நவாபின் முன்னாள் குடியிருப்பு வீடு ஆகும். அவ்வீடு 1, சிக்கந்திரா சாலை மற்றும் பகவன்தாசு வீதியில் அமைந்துள்ளது.

சுதந்திரம் அடைந்த பிறகு 1969 ஆம் ஆண்டு முதல் 1974 ஆம் ஆண்டுவரை இவ்வரண்மனை தற்காலிகமாக அமெரிக்க நூலமாகப் பயன்படுத்தப்பட்டது. அதன்பின்னர் தேசிய நாடகப்பள்ளி அதனுடைய தலைமையகத்தை இங்கு மாற்றியது. தேசிய கதகளி நடனக் கழ்கத்திற்கும் இங்கு இடம் ஒதுக்கப்பட்டுள்ளது.

2011 ஆம் ஆண்டில் தில்லி மெட்ரோ அமைக்கப்பட்ட பொழுது இந்த வீட்டுக்கு அச்சுறுத்தல் ஏற்பட்டது. பல்வேறு போராட்டங்களின் காரணமாக இந்த அழகிய அரண்மனை காப்பாற்றப்பட்டது.

## மேற்கோள்கள்

பகுப்பு:தில்லியில் உள்ள அரசர்களின் வீடுகள்
கேளடி

**கேளடி** அல்லது **கெளதி** (Keladi), இந்தியாவின் கர்நாடக மாநிலத்தின், சிமோகா மாவட்டத்தில், சாகர் வட்டத்தில், மேற்கு தொடர்ச்சி மலையடிவாரத்தில் உள்ள சிற்றூராகும். சிமோகா மாவட்டத்தின் சாகர் நகரத்திலிருந்து எட்டு கிலோ மீட்டர் தொலைவில் அமைந்துள்ளது. விசயநகரப் பேரரசு காலத்தில் கெளதி நாயக்கர்கள் முதலில் கேளடியை தலைமையிடமாகக் கொண்டு ஆண்டனர். இவ்வூரில் கெளதி நாயக்கர்கள் இராமேசுவரர் சிவன் கோயிலைக் கட்டினர்.

## இதனையும் காண்க
* கெளதி நாயக்கர்கள்

## மேற்கோள்கள்
* C.Hayavadana Rao, B.A., B. L., Fellow, University of Mysore, Editor, Mysore Gazetter, 1930 edition, Government Press, Bangalore.
* Dr. Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)

## வெளி இணைப்புகள்

பகுப்பு:கருநாடக மாநிலத்திலுள்ள ஊர்களும் நகரங்களும்
தமிழ்நாடு அரசின் கல்வி நிலையங்கள்

தமிழ்நாடு அரசுக்கு சொந்தமான பல்கலைக்கழகங்கள், கல்லூரிகள் உள்ளிட்ட அனைத்து கல்வி நிலையங்களும் கீழே பட்டியலிடப்பட்டுள்ளன.

## பல்கலைக்கழகங்கள்

## கலை அறிவியல் கல்லூரிகள்
### அழகப்பா பல்கலைக்கழகத்திற்குட்பட்ட கல்லூரிகள்
#### அழகப்பா பல்கலைக்கழக உறுப்புக் கல்லூரிகள்
அழகப்பா பல்கலைக்கழகத்திற்குட்பட்ட தமிழக அரசு கல்லூரிகள் கீழே பட்டியலிடப்பட்டுள்ளன. 

#### அழகப்பா பல்கலைக்கழக கல்லூரிகள்

### காமராசர் பல்கலைக்கழகத்திற்குட்பட்ட கல்லூரிகள்
#### காமராசர் பல்கலைக்கழக உறுப்புக் கல்லூரிகள்
காமராசர் பல்கலைக்கழகத்திற்குட்பட்டு மதுரை, திண்டுக்கல் மாவட்டங்களில் இயங்கிவரும் தமிழக அரசின் கலைக்கல்லூரிகளை கீழே காணலாம். 

#### காமராசர் பல்கலைக்கழக கல்லூரிகள்

### சென்னை பல்கலைக்கழகத்திற்குட்பட்ட கல்லூரிகள்
#### சென்னை பல்கலைக்கழக உறுப்புக் கல்லூரிகள்

### திருவள்ளுவர் பல்கலைக்கழகத்திற்குட்பட்ட கல்லூரிகள்
#### திருவள்ளுவர் பல்கலைக்கழக உறுப்புக் கல்லூரிகள்

#### திருவள்ளுவர் பல்கலைக்கழக கல்லூரிகள்

### பாரதிதாசன் பல்கலைக்கழகத்திற்குட்பட்ட கல்லூரிகள்
#### பாரதிதாசன் பல்கலைக்கழக உறுப்புக் கல்லூரிகள்
#### பாரதிதாசன் பல்கலைக்கழக கல்லூரிகள்
### பாரதியார் பல்கலைக்கழகத்திற்குட்பட்ட கல்லூரிகள்
#### முதுநிலை பட்ட விரிவாக்க மையங்கள்

#### பாரதியார் பல்கலைக்கழக கல்லூரிகள்

### பெரியார் பல்கலைக்கழகத்திற்குட்பட்ட கல்லூரிகள்
#### பெரியார் பல்கலைக்கழக உறுப்புக் கல்லூரிகள்

#### பெரியார் பல்கலைக்கழக கல்லூரிகள்

### மனோன்மணியம் பல்கலைக்கழகத்திற்குட்பட்ட கல்லூரிகள்
#### மனோன்மணியம் பல்கலைக்கழக உறுப்புக் கல்லூரிகள்
#### மனோன்மணியம் பல்கலைக்கழக கல்லூரிகள்
இவை மனோன்மணியம் சுந்தரனார் பல்கலைக்கழகத்தின் நேரடிக் கட்டுப்பாட்டில் இயங்கும் பல்கலைக்கழக கல்லூரிகள்.

## சட்டக் கல்லூரிகள்
## மருத்துவக் கல்லூரிகள்
## பொறியியல் மற்றும் தொழில்நுட்பக் கல்லூரிகள்
### அண்ணா பல்கலைக்கழக கல்லூரிகள்
### அண்ணா பல்கலைக்கழக உறுப்புக் கல்லூரிகள்
## வேளாண்மைக் கல்லூரிகள்
## தொழிற்பயிற்சி மையங்கள்
## பல்தொழில்நுட்பக் கல்லூரிகள்
## அரசு நிறுவனங்கள்
## மேற்கோள்கள்

## வெளியிணைப்புகள்
பகுப்பு:தமிழ்நாட்டுக் கல்வி நிலையங்கள்
பித்தப்பை புற்றுநோய்

**பித்தப்பைப் புற்றுநோய்** என்பது பித்தப்பை உயிரணுக்களில் அரிதாகவே தோன்றும்  புற்றுநோயாகும். பெண்களிடம் ஆண்களைவிட அதிகமாகக் காணப்படுகிறது.ஆரம்ப அறிகுறிகளாக மஞ்சள் காமாலை, வயிற்றுவலி, காய்ச்சல், குமட்டல்,  வாந்தி, உப்புசம் முதலியனகாணப்படும். வயிற்றில் கட்டி காணப்படும்.

இந்நோயினை ஆரம்ப காலத்தில் கண்டு கொள்வது கடினமாகவே உள்ளது. பித்தப்பையினையும் அதனை அடுத்துள்ள பகுதிகளிலும் ஆய்ந்தே கண்டுகொள்ளப்படுகிறது. அவ்வாறே நோயின் நிலையினையும் தெரிந்து வரையறுக்கப்படுகிறது.சில காரணிகள் மருத்துவத்தின் போக்கையே  சிக்கலாக்குகிறது.

பித்தப்பை ஈரலுக்குப் பின்னால் காணப்படும் பேரிக்காய் வடிவிலான வயிற்றுப் பகுதியில்அமைந்துள்ள ஓர் உறுப்பகும். இப்பையில் பித்தநீர்  சேமிக்கப்படுகிறது.

ஈரலில் சுரக்கும் பித்தநீர் , கொழுப்பினைச் செரிக்க உதவுகிறது. ஈரலிலிருந்து வரும் பித்தக்குழாயும் பித்தப்பையிலிருந்து வரும் குழாயும் இணைந்து பொது பித்தக்குழாயாக முன் சிறு சிறுகுடல் பகுதியில்  இணைகின்றன.நாம் உண்ணும் உணவு இரைப்பையிலும் குடலிலும் உடைக்கப்படும் போது,  பித்தநீர் செயல்படுகிறது.

பித்தப்பை மூன்று சுவர்களையுடையது.உள் சுவர் சளிப்படலத்தால் ஆனது. அடுத்தது தசைப்படலம். அடுத்துவெளிப்படலம்.பித்தப்பையில் கல் இருப்பது அதில் புற்றுநோய் வருவதற்கான அறிகுறியாகாது. 
அறுவைமருத்துவத்தின் போதுதான் சில சமயங்களில் நோய் தெரியவருகிறது.
 
மீயொலி ஆய்வு,நோயினைத் தெரிந்து கொள்ள உதவக்கூடும். ஈரல் செயல்படும் முறை பற்றிய ஆய்வும் குருதியிலுள்ள சில வேதிப்பொருட்களும் ஈரலின் நிலையினைக் காட்ட உதவும். இந்த மாற்றங்கள் புற்றாலும் ஏற்படலாம். எக்சு கதிர் ஆய்வு , சி.டி,எம்.ஆர் .ஐ.ஆய்வுகளும் துணைபுரிகின்றன. அறுவை மருத்துவம், கதிர் மருத்துவம், வேதி மருந்துகள் நல்ல பலனைக் கொடுக்கின்றன.ஆரம்ப நிலையில்  கண்டு கொண்டால்,  நல்ல குணமாக்கலாம்.
## வேறுபாடு
சேந்தோகிரானுலோமடோசு(Xanthogranulomatous cholecystitis =XGC) என்பது பித்தப்பையின் நோய்களில் அரிதானது ஆகும். இது பித்தப்பைப் புற்றுநோய் அறிகுறிகளைக் காட்டினாலும், இந்நோய் புற்றுநோய் அல்ல. 1976 ஆம ஆண்டு இது பற்றிய மருத்துவ அறிக்கை *மெடிகல் லிடிரேசர்*( the medical literature)  இதழில்  ஜே. ஜே. மெக்காய் ( (J.J. McCoy, Jr.)என்பவரும், அவரது துணை ஆய்வாளர்களும்  வெளியிட்டனர்..

## உசாத்துணை
*பாபா அணு ஆராய்ச்சி மையக் குறிப்புகள்

## மேற்கோள்கள்

பகுப்பு:சமிபாட்டுத் தொகுதி நோய்கள்
கிழக்கு திமோரின் பொருளாதாரம்

**கிழக்கு திமோரின் பொருளாதாரம்** *(Economy of East Timor)* ஒரு குறைந்த வருவாய் பொருளாதாரம் என்று உலக வங்கி தரப்படுத்தி உள்ளது. மனித மேம்பாட்டுச் சுட்டெண் அடிப்படையில் அட்டவணைப்படுத்தினால் இந்நாடு 158 ஆவது இடத்தைப் பிடிக்கிறது. அதாவது மனித மேம்பாட்டிற்கான வளர்ச்சி மிகவும் குறைவாக இருப்பதையே இவ்வட்டவணை காட்டுகிறது . மக்கள் தொகையில் 20 சதவீதம் பேர் வேலையில்லாதவர்களாக உள்ளனர். மேலும் 52.9 சதவீதம் மக்கள் மிகக்குறைந்த தினவருமானம் ஈட்டுபவர்களாக உள்ளனர். மொத்த மக்கள் தொகையில்  பாதிபேர் படிப்பறிவற்றவர்களாக இருக்கின்றனர்.

2010 ஆம் ஆண்டின் கணக்கெடுப்பின் படி 87.7 சதவீத நகர்ப்புற வீடுகளும், 18.9 சதவீத கிராமப்புற வீடுகளும் மின்வசதி பெற்றவையாக இருந்தன. இது ஒட்டுமொத்த சராசரி அளவில் 36.7 சதவீதமாகும்

இந்தோனேசியாவிடம் இருந்து சுதந்திரம் பெறுவதற்கு இந்நாட்டினர் மேற்கொண்ட மிக நீண்ட பத்தாண்டுப் போராட்டத்தின் விளைவாக கிழக்கு திமோர் நாட்டின் உள்கட்டமைப்பு மிகவும் சீர்குலைந்தது. ஆயிரக்கணக்கான மக்கள் நாட்டை விட்டு வெளியேறினர்.

2007 ஆம் ஆண்டில் நாடு சந்தித்த மிகக் குறைவான விளைச்சலால், கிழக்கு திமோரில் ஏராளமான உயிரிழப்புகள் ஏற்பட்டன. இதே ஆண்டு நவம்பர் மாதத்தில் 11 துணை மாவட்ட மக்களுக்கு அனைத்துலக நிதி உதவியில் இருந்து உணவு வழங்க வேண்டியிருந்தது.
மேலும் திமோர் நாட்டிற்கான தனித்துவம் மிக்க காக்கும் சட்டங்கள் ஏதுமில்லை

## வரலாறு

குடியேற்றத்திற்கு முன்பும் குடியேற்ற காலத்திலும் இத்திமோர் தீவு சந்தன மரங்களுக்கு மிகவும் புகழ்வாய்ந்த தீவாக இருந்தது. போர்த்துகீசியக் காலனித்துவ நிர்வாகம் கிழக்கு திமோரில்  வைப்புத் தொகைகளை பெருக்கும் நோக்கில்  உருவாக்க கடலாய்வுப் பயண கூட்டுத்தாபனத்திற்கு பல சலுகைகளை வழங்கியது. 1976 ஆம் ஆண்டில் இந்தோனேசியப் படையெடுப்பின் போது வைப்புத்திட்டம் பெரிதும் குறைந்தது. 1989 ஆம் ஆண்டில் இந்தோனேசியாவிற்கும் ஆத்திரேலியாவிற்கும் இடையில் நிகழ்ந்த திமோர் பிரிவு உச்சிமாநாட்டில் இரண்டு நாடுகளும் திமோரின் வளங்களை பாகம் பிரித்துக் கொண்டன.  
1972 ஆம் ஆண்டில் இரண்டு நாடுகளுக்கு இடையே ஏற்பட்ட ஒப்பந்தத்தின்படி போர்த்துகீசியர்கள் திமோருக்காக விட்டுச் சென்ற கடலெல்லை வளங்களை சுரண்டிக் கொள்ளவும் மேற்கண்ட மாநாடு வழிகாட்டுதல்களை வழங்கியது.இணைப்புப் பகுதி வருவாயை ஆளுக்கு 50 சதவீதம் என்ற அளவில் அவை பங்கிட்டுக் கொண்டன.

1999 ஆம் ஆண்டின் பிற்பகுதியில் சுமார் 70 சதவீத கிழக்கு திமோரின் பொருளாதார உள்கட்டமைப்புகள் இந்தோனேசியப் படைகளாலும் சுதந்திர எதிர்ப்பு இராணுவத்தாலும் அழிக்கப்பட்டன. 2,60,000 பொதுமக்கள் மேற்கு திசை நோக்கி இடம்பெயர்ந்தனர். 2002 ஆம் ஆண்டு முதல் 2005 ஆம் ஆண்டுவரை ஐக்கிய நாடுகள் அவை மேற்கொண்ட முயற்சிகளின் விளைவாக உள்கட்டமைப்பு வசதிகள் மேம்பட்டன. 50000 அகதிகள் நாடு திரும்பினர்.

## வளர்ச்சித் திட்டங்கள்
### எண்ணெய் மற்றும் வாயு
ஆத்திரேலியாவுடனான பெட்ரோலியம் மற்றும் எரிவாயுத் திட்டம் ஒரு நம்பிக்கைக்குரிய நீண்ட கால திட்டமாக உள்ளது. தென்கிழக்குப் பகுதியில் உள்ள கிழக்கு திமோரின் நீர்ப்பகுதியில் கிடைக்கும் இயற்கை வளங்களைக் கொண்டு இத்திட்டம் நிறைவேற்றப்படுகிறது.

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
வடகொரிய ஆட்சிப் பிரிவுகள்

*'வடகொரிய ஆட்சிப் பிரிவுகள்* மூன்று படிநிலைகளில் பிரிக்கப்பட்டுள்ளது.  இவற்றில் பல தென்கொரிய ஆட்சிப் பிரிவுகளின் இணைகளைக் கொண்டுள்ளது. மேனிலையில்  9 மாநிலங்களும் இரண்டு நேரடி ஆட்சி மாநகரங்களும் மூன்று சிறப்பு ஆட்சிப் பிரிவுகளும் உள்ளன. அடுத்த நிலையில் மாவட்டங்கள், நகரங்கள், வட்டங்கள், சிறகங்கள் அமைகின்றன.  இவை மேலும் மூன்றாம் நிலைப் பிரிவுகளாகப் பிரிக்கப் பட்டுள்ளன:நகரங்களும் ஊர்களும் *தொழிலாளர் மாவட்டங்களும்* அமைகின்றன.

வடகொரிய முப்படிநிலை ஆட்சியியல் பிரிவு 1952இல் கிம் இல்-சங்கால் உள்ளூராட்சி மீள்கட்டமைப்பின்போது அறிமுகப்படுத்தப்பட்டது  இதற்கு முன் இங்கு தென்கொரியாவைப் போன்ர பலபடிநிலை ஆட்சியியல் பிரிவு நிலவியது.

(ஆங்கிலப் பெயர்ப்புகள் அலுவல் பயன்பாட்டில் உள்ளவையல்ல. இவை மிக நெருங்கிய வடிவங்களே. இவை 2003 ஆம் ஆண்டு தேசியப் புவிப்பரப்பியல் இதழின் வடகொரியா நிலவரைப்படியானவை).

## முதல் படிநிலைப் பிரிவுகள்

(*தோ*; 도, ) எனும் 9 மாநிலங்கள்/மாகாணங்கள் மரபான கொரியாவின் மாகாணங்களே ஆகும். இவை கொரியப் பிரிவினைக்குப் பின் மேலும் உள்பிரிவுகளாகப் பிரிக்கப்பட்டுள்ளன.  இவை நகரங்களும் ஊரக, மலைப் பகுதிகளும் அடங்கிய பெரும்பகுதிகளாகும். நேரடி ஆட்சியில் உள்ள நகரங்களாக (*சிக்கால்சி*; 직할시, )  நாம்போ, இரேசன் எனும் இருநகரங்கள் முந்தைய மாகாணங்களில் இருந்து பிரித்து மாநகரங்கள் ஆக்கப்பட்டன. இவையும் முதல் படிநிலை ஆட்சியியல் பிரிவுகளாகும். நேரடி ஆட்சியில் இருந்த பழைய நான்கு நகரங்கள் உரிய மாகாணங்களில் இணைத்து  அவை மீளமைக்கப்பட்டன.

தென்கொரியாவுடனும் மற்ற நாடுகளுடனும் கூட்டு முயற்சிகள் மேற்கொள்ள  2002 இல் மூன்று சிறப்பு ஆட்சியியல் பகுதிகளும் உருவாக்கப்பட்டன. இவற்றில் இரண்டாம் மூன்றாம் படிநிலை ஆட்சிப் பிரிவுகள் அமையாது. சினூயி சிறப்பு ஆட்சிப் பகுதி சீனா முதலீட்டுக்காகவே ஏற்படுத்தப்பட்டது. என்றாலும் 2006வரை நடைமுறைக்கு வரவே இல்லை .

## இரண்டாம் படிநிலைப் பிரிவுகள்

(*குன்*; 군, ) எனப்படும் நாடும் நேரடி ஆட்சியில் உள்ள நகரமும் இரண்டாம் படிநிலை ஆட்சியியல் பிரிவுகளாக அமைகின்றன. நாடு என்பது ஒரு மாநிலத்தில் உள்ள குறைந்த நகரமயமாக்கப் பகுதியாகும். மாநிலத்திலுள்ள மக்கள் செறிந்த மாவட்டங்கள்   (*சி*; 시, ) என்ற நகரங்கள் எனப்படுகின்றன. நம்போ நகரம்  (*தூக்கூப்சி*; 특급시, ) எனப்படும் சிறப்பு நகரமாகும். சில மாநிலங்கள் (*கு*, *சிகு*) எனும் இருவகை மாவட்டங்களைக் கொண்டுள்ளன.

நேரடி ஆட்சி நகரங்கள் (*குயோக்,* தென்கொரியாவின் கு ( *Gu*) பிரிவுக்கு இணையானது.) எனும் சரகங்களாகப் (Wards) பிரிக்கப்படுகின்றன.

## மூன்றாம் படிநிலைப் பிரிவுகள்

நாடுகள், நகரங்களின் ஊரகப் பிரிவுகள் *ரி* |리|, |里| எனப்படும் ஊர்களாகப் பிரிக்கப்படுகின்றன.  நகரங்களின் புறநகர்கள்  (*[[தோங்]]*, ) எனப்படுகின்றன. நாட்டின் மக்கள் செறிந்த பகுதி நகரியம் (*ஊப்*, ) எனப்படுகிறது.   சில நாடுகள் தொழிலாளர் மாவட்டங்களைக் (*Rodongjagu*) கொண்டுள்ளன.

## தகவல் வாயில்கள்

The sources for this article are *[[Chosun Ilbo]]'s* pages 행정구역 현황 ("Haengjeong Guyeok Hyeonhwang")  and 행정구역 개편 일지 ("Haengjeong Guyeok Gaepyeon Ilji")  (Korean only; updated 2004).

## மேலும் காண்க

*தென்கொரிய ஆட்சியியல் பிரிவுகள்

*கொரிய மாகாணங்கள்

## வெளி இணைப்புகள்

*NKChosun administrative regions map 
*Administrative regions map , World Food Programme

வடகொரியா
வட கொரியா
பகுப்பு:வடகொரியா புவிப்பரப்பியல் பிரிவுகள் பட்டியல்கள்
பகுப்பு:ஆசிய மாதக் கட்டுரைகள் நவம்பர் 2015
கல்லட்டி அருவி

**கல்லட்டி நீர்வீழ்ச்சி** (Kalhatti Falls) என்பது இந்தியாவின் கர்நாடகாவின் சிக்மகளூர் மாவட்டத்தில் உள்ள தரிகெரே வட்டத்தில் அமைந்துள்ள ஓர் அருவியாகும்.  இது கெம்மண்ணுகுண்டி மலையிலிருந்து 10 கிலோமீட்டர் (6.2 மைல்) தொலைவில் உள்ளது.

## இடம்
இந்த அருவி தரிகெரேவிலிருந்து 45 நிமிடப் பயணத்தில் அமைந்துள்ளது. 

## வெளி இணைப்புகள்
*World Waterfall Database Entry 
பகுப்பு:கர்நாடக அருவிகள்
பைக்காரா அணை

நீலகிரி மாவட்டத்தில் உள்ள முக்கிய சுற்றுலாத் தலங்களில் **பைக்காரா அணை**யும் ஒன்று. உதகமண்டலம் அருகேயுள்ள பைக்காரா என்ற ஊரில் உற்பத்தியாகும் ஆறானது பைக்காராஅருவியாக உருவெடுத்துள்ளது. இந்த‌ பைக்காரா ஆற்றின் குறுக்கே ஊட்டி-கூடலூர் சாலையின் அருகே பைக்காரா அணை கட்டப்பட்டுள்ளது. மிகவும் பிரசித்திப்பெற்ற‌ சுற்றுலாப் படகு நிலையம் இதில் அமைந்துள்ளது.

## மேற்கோள்கள்

பகுப்பு:நீலகிரி மாவட்டத்திலுள்ள அணைகள்
நார்ப்பொருள் (உணவு)

**நார்ப்பொருள் உணவு** (Dietary fiber) என்பது, உணவில் ஒரு பகுதியாக இருக்க வேண்டிய, முக்கிய உணவுப் பொருளாகும். இதனை ஊட்ட நார்பொருள் அல்லது செரிக்கா உணவு  என்றழைக்கலாம். ஏனெனில், இதிலிருந்து எவ்வித சத்தும், மனித உடம்புக்கு கிடைப்பதில்லை. ஆனால், உடல் நலத்திற்கு, இப்பொருள் மிகவும் இன்றியமையாதது ஆகும். இது தாவர உணவு வழியே, கிடைக்கிறது. இதனை நீரில் கரையக்கூடிய உணவு நார்ப்பொருள், நீரில் கரையா உணவு நார்ப்பொருள் என இருவகையாகப் பிரிக்கலாம். வேதியியல் கூறுகளின் படி, மாப்பொருள்  அல்லாத மாவியம் போன்ற கூட்டுச்சர்க்கரைகளும், கைட்டின், பெக்டின், டெக்சுடிரின், இனுலின், லிக்னைன் போன்ற பிற தாவர வேதியியல் கூறுகளும் கொண்டதாக உள்ளன.

### உணவிலுள்ள நார்ப்பொருளின் அளவு
முழுதானியங்களிலும், காய்கறிகளிலும், பழங்களிலும் நார்ப்பொருள்கள் அதிகம் காணப்படுகின்றன. அமெரிக்க உணவு நிறுவனத்தால் கண்டறியப்பட்ட நார்ப்பொருளின் அளவு, கீழே தனித்தனியே அட்டவணைப் படுத்தப்பட்டுள்ளன. அனைத்து தாவர உணவுகளிலும் நார்ப்பொருள்கள் உள்ளன. இருப்பினும், சிலவற்றில் தான் அதிகம் உள்ளன. பல்வேறு வகை நார்ப்பொருள்களை உண்ணுமாறு, உலகின் முன்னணி உணவியல் ஆய்வு அறிஞர்கள் கூறிகின்றனர்.

## ஊட்டநார்களின்  வகைகள்

## மேற்கோள்கள்

பகுப்பு:உணவு தொடர்பான குறுங்கட்டுரைகள்
பகுப்பு:ஊட்டச்சத்து
மேல்மாந்தை ஊராட்சி

**மேல்மாந்தை ஊராட்சி** (*Melmanthai Gram Panchayat*), தமிழ்நாட்டின் தூத்துக்குடி மாவட்டத்தில் உள்ள விளாத்திகுளம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2799 பேர் ஆவர். இவர்களில் பெண்கள் 1382 பேரும் ஆண்கள் 1417  பேரும் உள்ளடங்குவர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# இ.வேலாயுதபுரம்
# மேல்மாந்தை

## பெத்தனாட்சி  அம்மன்  பெரியாண்டவர் கோயில்
இங்குள்ள பெத்தனாட்சி அம்மன் பெரியாண்டவர் கோயில் அம்மனைக் கிராமத் தேவதையாகவும் குல தெய்வமாகவும் வழிபடுகின்றனர். இந்தக் கோவில் தூத்துக்குடி-இராமேஸ்வரம் செல்லும் சாலையில் அமைந்துள்ளது.

## வெளியிணைப்புகள்
*http://www.pethanatchitemple.com/pethanatchi_amman_temple.html 
## சான்றுகள்

பகுப்பு:தூத்துக்குடி மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
2015 மாவீரர் நாள்

2015 ஆம் ஆண்டிற்கான மாவீரர் நாள் நவம்பர் 27, 2015 அன்று இலங்கையிலும் உலகின் பல்வேறு நாடுகளிலும் கடைப்பிடிக்கப்பட்டது.

## இலங்கையில்
* நல்லூரில் எம்.கே.சிவாஜிலிங்கம் (தமிழ்த் தேசியக் கூட்டமைப்பின் வடமாகாண சபை உறுப்பினர்) அஞ்சலி செலுத்தினார்.
* மாலை 6.05 மணியளவில் விளக்கேற்றுமாறு *வவுனியா மாவட்ட மக்கள் குழு* வேண்டுகோள் வைத்தது.
* திருகோணமலையில் கிழக்குப் பல்கலைக்கழக மாணவர்கள் இரகசியமான முறையில் மெழுகுவர்த்தி ஏற்றி வைத்து அஞ்சலி செலுத்தினர்.
* திருகோணமலையில் தேவாலயங்களில் நினைவுச் சுடர்களை ஏற்றி மக்கள் அஞ்சலி செலுத்தினர்.
* புதுக்குடியிருப்பில் முன்பு விடுதலைப் புலிகள் மயானமாக பயன்படுத்திய நிலப்பகுதியில் அஞ்சலிகள் செலுத்தப்பட்டன.
* வவுனியாவில் ஆலயம் ஒன்றின் திறந்தவெளிப் பகுதியில் சுடர்களை ஏற்றி வைத்து அஞ்சலி செலுத்தப்பட்டது.
* மன்னாரில் தேவாலயம் ஒன்றில் சுடர் ஏற்றப்பட்டு அஞ்சலி செலுத்தப்பட்டது.
* 'தீவிரவாத இயக்கத்தை நினைவுகூர்ந்து நிகழ்ச்சி நடத்துபவர்கள் மீது சட்ட நடவடிக்கை எடுக்கப்படும்' என காவற்துறையின் செய்தித் தொடர்பாளர் ருவன் குணசேகரா தெரிவித்தார்.

## நார்வேயில்
நார்வேயின் தலைநகர் ஓசுலோவில் நினைவஞ்சலி நிகழ்வு நடைபெற்றது.

## தமிழகத்தில்
* சென்னை கொளத்தூர் பகுதியில் நினைவஞ்சலி நிகழ்வு நடைபெற்றது.
* தஞ்சாவூரில் உள்ள முள்ளிவாய்க்கால் நினைவு முற்றத்தில் நடந்த நிகழ்வில், தஞ்சை க. பத்மா எழுதிய *ஈழத்தாயைச் சந்தித்த ஈர நினைவுகள்* எனும் நூல் வெளியிடப்பட்டது.

## ஐக்கிய அமெரிக்காவில்
ஐக்கிய அமெரிக்காவின் நியூயார்க் நகரிலும், சான் பிரான்சிசுகோ நகரிலும் அஞ்சலி செலுத்தப்பட்டது.

## இந்தோனிசியாவில்
இந்தோனேசியாவிலுள்ள தமிழ் அகதிகள் முகாம் ஒன்றில் மெழுகுவர்த்திகள் ஏற்றி வைத்து அஞ்சலி செலுத்தப்பட்டது.

## மேற்கோள்கள்

## வெளியிணைப்புகள்
* ''Maaveerar Naal 2015''
* Heroes Day addresses in diaspora slam ‘US-Sri Lanka’ agenda on Tamils
* லண்டன் மாவீரர் நிகழ்வுகள்

பகுப்பு:2015 நிகழ்வுகள்
பகுப்பு:தமிழீழம் தொடர்பான உலக நிகழ்வுகள்
ஆலம்பூர் தொல்லியல் துறை அருங்காட்சியகம்

**ஆலம்பூர் தொல்லியல் துறை அருங்காட்சியகம்** *(Alampur ASI Museuem )* என்பது இந்திய நாட்டின் தெலுங்கானா மாநிலத்தில் உள்ள மகபூப்நகர் மாவட்டத்தில் இருக்கும் ஆலம்பூர் நகரில் அமைந்திருக்கும் அருங்காட்சியகம் ஆகும்.  வரலாற்றில் ஆலம்பூர்  கோயில் நகரம் எனப்படுகிறது.  இந்திய தொல்லியல் ஆய்வகம்  மூலம் பராமரிக்கப்பட்டு வரும் இந்த அருங்காட்சியகம் நவபிரம்மா கோயில் இடத்தில் அமைந்துள்ளது.

இந்த அருங்காட்சியகத்தில் வெவ்வேறு வகையான சிற்பங்கள் சேகரிக்கப்பட்டு பார்வைக்கு வைக்கப்பட்டுள்ளன. இங்குள்ள பெரும்பாலான மாதிரிகள் ஏழாம் நூற்றாண்டைச் சார்ந்த சாளுக்கியர்களின் காலத்தியவையாகும். சில கற்சிற்பங்கள் 12 ஆம் நூற்றாண்டைச் சார்ந்த காக்கத்தியர் காலத்தவையாகும். இவற்றில் அசுட்டதிக்பாலர்கள் உருவங்களுடன் சிவன் உருவம் மற்றும் மேல்மட்டத்தில் காக்கத்தியர் உருவங்களுடன் நந்தி நோக்கும் நடராசர் உருவமும் கொண்டு உள்ளன.

## மேற்கோள்கள்

பகுப்பு:தெலங்காணா அருங்காட்சியகங்கள்
மகாமகக்குளக் கோயில்கள்

**மகாமகக்குளக் கோயில்கள்** தஞ்சாவூர் மாவட்டம், கும்பகோணத்தில் உள்ள மகாமகக்குளத்தைச் சுற்றி அமைந்துள்ள கோயில்களாகும். 

## வரலாறு
மகாமகக்குள மண்டபங்கள் அனைத்தும் விஜயரகுநாத மன்னர் அளித்த சோடச மகாதானத்தின் வாயிலாகக் கட்டப்பட்டன. இப்பணியை முன்னின்று நடத்தியவர் அவருடைய மந்திரியான கோவிந்த தீட்சிதர் ஆவார். சோடசம் என்பது 16ஐக் குறிக்கும்.

## 16 கோயில்கள்

 
இக்குளக்கரையில் 16 வகையான தானங்களை வலியுறுத்தும் வகையில் 16 கோயில்கள் (மண்டபங்கள்) காணப்படுகின்றன. ஒவ்வொரு கோயிலிலும் பிரம்மதீர்த்தேஸ்வரர், முகுந்தேஸ்வரர், தானேஸ்வரர், இடபேஸ்வரர், பாணேஸ்வரர், கோணேஸ்வரர், பக்திகேஸ்வரர், பைரவேஸ்வரர், அகஸ்தீஸ்வரர், வியாசகேஸ்வரர், உமாபகேஸ்வரர், நிருதீஸ்வரர், பிரம்மேஸ்வரர், கங்காதேஸ்வரர், முக்தேஸ்வரர், ஷேத்ரபாலேஸ்வரர் என மொத்தம் 16 வகையான சிவலிங்கங்கள் குளத்தைச் சுற்றி அமைந்துள்ள மண்படங்களில் காணப்படுகின்றன.  16 மண்டபங்களில் மிகவும் பெரியது துலா புருட மண்டபம் ஆகும். இதில்  இரகுநாதன் துலாத்தட்டு அமைத்து பொன் தானம் அளித்த காட்சியானது மண்டபத்தின் உட்புற விதானம் முழுவதும் சிற்பமாக இடம் பெற்றுள்ளது. மற்ற 15 மண்டபங்களிலும் அந்தந்தத் தானத்திற்குரிய காட்சிகள் இடம்பெற்றுள்ளன.    இந்த குளத்தின் நடுவே அமைந்துள்ள தீர்த்தக் கிணறுகள் புனிதத்தன்மை வாய்ந்தவையாகக் கருதப்படுகின்றன. முகுந்தேஸ்வரர் மண்டபத்தில் சிற்ப வேலைப்பாடுகள் அதிகமாக காணப்படுகின்றன.

## திசைகள்
குளத்தைச் சுற்றிலும் கீழ்க்கண்ட திசையில் கோயில்களும், மண்டபங்களும் அமைந்துள்ளன. இவற்றில் எட்டுக் கோயில்கள் கிழக்கு மேற்காகவும், நான்கு கோயில்கள் தெற்கு வடக்காகவும், இரண்டு கோயில்கள் தென்மேற்கு வடகிழக்காகவும், வடகிழக்கு தென்மேற்கு, தென்கிழக்கு வடமேற்கு நோக்கி முறையே ஒன்றொன்றாகவும் அமைந்துள்ளன. தெற்கு நோக்கிய நிலையில் கோயில் அமைக்கப்படவில்லை. 

## சோடச மகாலிங்க சுவாமிகள்
குளத்தைச் சுற்றி அமைந்துள்ள கோயில்களில் உள்ள லிங்கங்களை ஒன்றாகச் சேர்த்து சோடசமகாலிங்க சுவாமிகள் என்பர். இவை காசி விஸ்வநாதர் கோயிலின் பராமரிப்பில் உள்ளன.

## குடமுழுக்கு
இதன் திருப்பணிக்கான பாலாலயம் காசி விஸ்வநாதர்கோயில் வளாகத்தில் 11 பிப்ரவரி 2015இல் நடைபெற்றது.  குடமுழுக்கிற்கான ஆயத்தமாக பந்தக்கால் முகூர்த்தம் 18 நவம்பர் 2015இல் நடைபெற்றது.  இக்கோயில்களின் குடமுழுக்கு 29 நவம்பர் 2015இல் நடைபெற்றது. 

## இவற்றையும் காண்க
* இளைய மகாமகம் 2015
* கும்பகோணம் மகாமக குளம்
* மகாமகம்
* Mahamaham 2016

## மேற்கோள்கள்

## மகாமகக்குளத்தைச் சுற்றியுள்ள சோடச (16) மண்டபங்கள்


File: 1brahmatheertheswarar.jpg|பிரமதீர்த்தேஸ்வரர் மண்டபம்
File: 2mukundeswarar.jpg|முகுந்தேஸ்வரர் மண்டபம்
File: 3dhaneswarar.jpg|தானேஸ்வரர் மண்டபம்
File: 4idabeswarar.jpg|இடபேஸ்வரர் மண்டபம்
File: 5baneswarar.jpg|பானேஸ்வரர் மண்டபம்
File: 6koneswarar.jpg|கோனேஸ்வரர் மண்டபம்
File: 7bakthikeswarar.jpg|பக்திகேஸ்வரர் மண்டபம்
File: 8bairaveswarar.jpg|பைரவேஸ்வரர் மண்டபம்
File: 9agasteeswarar.jpg|அகஸ்தீஸ்வரர் மண்டபம்
File: 10viyasakeswarar.jpg|வியாசகேஸ்வரர் மண்டபம்
File: 11umabaheswarar.jpg|உமாமகேஸ்வரர் மண்டபம்
File: 12nirudheeswarar.jpg|நிருத்தேஸ்வரர் மண்டபம்
File: 13brahmeswarar.jpg|பிரம்மேஸ்வரர் மண்டபம்
File: 14gangadeswarar.jpg|கங்காதேஸ்வரர் மண்டபம்
File: 15muktheswarar.jpg|முக்தேஸ்வரர் மண்டபம்
File: 16kshetrabaheswarar.jpg|ஷேத்ரபாகேஸ்வரர் மண்டபம்



பகுப்பு:கும்பகோணம்
பகுப்பு:தமிழ்நாட்டின் புண்ணிய தீர்த்தங்கள்
பகுப்பு:இந்து யாத்திரைத் தலங்கள்
சாண்டோங்

**சாண்டோங்** (), என்பது மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் கிழக்குப் பகுதி கடற்கரையில் அமைந்துள்ளது.

சீன நாகரிகத்தின் ஆரம்ப காலத்திலிருந்தே, சீன வரலாற்றில் முக்கிய இடம்பிடித்த பிரதேசமாக இது விளங்குகின்றது. தாவோயியம், சீன பௌத்தம் மற்றும் கன்பூசியம் ஆகிய மத கலாச்சாரங்களுக்கு முக்கியத்துவம் வாய்ந்த இடமாக இது உள்ளது.

வடசீன சமவெளியின் கிழக்குக் கரையில் மஞ்சள் ஆற்றின் கீழ்ப்பகுதியில் இம்மாகாணம் அமைந்துள்ளது. இதன் வடக்கே பொகாய் கடலும், வடமேற்கே ஏபெய் மாகாணமும், மேற்கே ஹெனான் மாகாணமும், தெற்கே சியாங்சு மாகாணமும், தென்கிழக்கே மஞ்சள் ஆறும் எல்லைகளாக உள்ளன. ஹெனான்-சியாங்சு மாகாணங்களுக்கிடையே சிறு பிரதேசம் அன்ஹுயி மாகாணத்துடன் எல்லையாக உள்ளது.

## வரலாறு
சுமார் ஆயிரம் ஆண்டுகளுக்கு மேல் புதிய கற்காலக் கலாச்சாரங்களின் இருப்பிடமாக இது விளங்கியது. பின்னர் பல அரசமரபினரின் கட்டுப்பாட்டில் இப்பிர்தேசம் இருந்தது. நவீன சாண்டோங் மாகாணம் மிங் அரசமரபினரால் உருவாக்கப்பட்டது.

## புவியியல்
இது பெரிதும் சமவெளியான நிலப்பரப்பைக் கொண்டுள்ளது. வடமேற்கு, மேற்கு மற்றும் தென்மேற்குப் பிரதேசங்கள் வட சீன சமவெளியின் பகுதிகளாகும். மத்திய பகுதி மலைப்பாங்கானதாகக் காணப்படுகின்றது. டாய் மலை இவற்றுள் முக்கியமானது.

## அரசியல்
சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.

## நிர்வாகப் பிரிவுகள்
இம்மாகாணம் 17 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 137 கவுண்டி அலகுகளாகப் பிரிக்கப்பட்டு மேலும் 1941 நகர நிலை அலகுகளாகப் பிரிக்கப்பட்டுள்ளன.

## மக்கட் பரம்பல்
குவாங்டாங்கிற்கு அடுத்தபடியாக, சீனாவின் அதிக மக்கட்டொகை கொண்ட மாகாணமாக இது விளங்குகின்றது. இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் மஞ்சு இனக்குழு, ஊய் இனக்குழு போன்றவை சிறுபான்மையினராக உள்ளனர்.

## போக்குவரத்து
பெய்ஜிங்-கவுலூன் நகரங்களுக்கிடையிலான சிங்சு தொடர்வண்டிச் சேவையும் பெய்ஜிங்-சாங்காய் நகரங்களுக்கிடையிலான சிங்கு தொடர்வண்டிச் சேவையும் இம்மாகாணம் ஊடாகச் செல்கின்றன. சீன மாகாணங்களுள் தரமானதும் அடர்ந்ததுமான அதிவேக நெடுஞ்சாலை வலையமைப்பை சாண்டோங் கொண்டுள்ளது. இங்குள்ள அதிவேக நெடுஞ்சாலை வலையமைப்பின் மொத்த நீளம் சுமார் 3000 கிலோமீட்டர்களுக்கு (1900 மைல்) மேலானது. இது சீன மாகாணங்களிடையே மிக அதிகமானதாகும்.

## சுற்றுலா
புகழ்பெற்ற 72 நீரூற்றுக்களைக் கொண்ட மாகாணத் தலைநகரமான சிலின் நகரம், தாவோயிசத்திற்குப் புகழ்பெற்ற பெங்லாய் நகரம், கடற்கரை நகரமான கிங்டோ, அகழ்வாரய்ச்சி மையமான கிங்சோ போன்றவை முக்கிய சுற்றுலா மையங்கள் ஆகும்.

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவின் மாகாணங்கள்
கிரவரு மக்கள்

**கிரவரு மக்கள்** அல்லது **திவாறு மக்கள்** (*Giraavaru people*) என்பவர்கள் மாலைத்தீவுகளின் ஒரு பகுதியான கிரவரு தீவுகளில் வாழும் திராவிட அடிப்படையினைக் கொண்ட மக்களினைக் குறிக்கும். இவர்கள் மாலைத்தீவுகளின் ஆரம்ப கால குடிகளாகும். இவர்களின் இருப்பு பௌத்தத்திற்கு முந்தியதும், வட அரச குலத்தில் இருந்து வந்தவர்களாவர். இவர்களுடைய முதாதையர் மலபார் கடற்கரை (தற்போதைய கேரளம்) பகுதியில் இருந்து வந்த தமிழர் ஆவர்.

## மேற்கோள்கள்

## துணை நூல்கள்
*H. C. P. Bell, *The Maldive Islands; Monograph on the History, Archaeology and Epigraphy*. Reprint Colombo 1940. Council for Linguistic and Historical Research. Male’ 1989 
*Xavier Romero-Frias, *The Maldive Islanders, A Study of the Popular Culture of an Ancient Ocean Kingdom*. Barcelona 1999, 

பகுப்பு:இனங்கள்
பகுப்பு:திராவிடர்
திருவள்ளுவர் அரசு கலைக்கல்லூரி, இராசிபுரம்

**திருவள்ளுவர் அரசு கலைக் கல்லூரி, இராசிபுரம்** (*Thiruvalluvar Government Arts College*) இந்தியாவின் தமிழ்நாடு மாநிலம், நாமக்கல் மாவட்டம் இராசிபுரம் நகரத்தின் அருகில் உள்ள ஆண்டகலூர் பகுதியில் 40.05 ஏக்கர் நிலப்பரப்பில் அமைந்துள்ளது. 1968 ஆம் ஆண்டு சூலை மாதம் 11 ஆம் தேதி முதல் கல்லூரி செயல்பட்டு வருகிறது. ஐந்து பல்கலைக்கழக புதுமுகத்திட்டங்களுடன் இக்கல்லூரி தொடங்கப்பட்டது. கல்லூரி கிராமப்புறத்தில் அமைந்திருந்தாலும், சமூகத்தின் கீழ்மட்டத்தில் உள்ள மாணவர்களின் தேவைகளைப் பூர்த்தி செய்கிறது. பெரியார் பல்கலைக்கழகத்தின்  இணைவுபெற்றக் கல்லூரியாக இராசிபுரம் திருவள்ளுவர் அரசு கலைக்கல்லூரி செயல்படுகிறது. கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.
## இளநிலைப் படிப்புகள்
* தமிழ்
* ஆங்கிலம்
* வரலாறு
* பொருளியல்
* மனித உரிமையியல்
* அரசியல் அறிவியல்
* வணிகவியல்
* கூட்டுறவு
* தாவரவியல்
* வேதியியல்
* கணினி அறிவியல்
* கணிதம்
* இயற்பியல்
* விலங்கியல்
* மண்ணியல்
* புள்ளியியல்
* புவியியல்

## முதுநிலைப் படிப்புகள்
* தமிழ்
* ஆங்கிலம்
* வரலாறு
* பொருளியல்
* மனித உரிமையியல்
* வணிகவியல்
* கூட்டுறவு
* தாவரவியல்
* வேதியியல்
* கணினி அறிவியல்
* கணிதம்
* இயற்பியல்
* விலங்கியல்
* மண்ணியல்
* புள்ளியியல்
* புவியியல்

## இதனையும் காண்க
* நாமக்கல் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
நகர நடுவம்

**நகர நடுவம்** (*Downtown Core*) என்பது, சிங்கப்பூரின் நகரப் பகுதிகளில் இருக்கும், மிக முக்கியமான பகுதியாகும். இந்நிலப்பகுதி 266-எக்டேர் ஆகும்.  இது சிங்கப்பூர் நகர அரசின், நகர திட்டப்பகுதியின் தென்புறத்தில் உள்ளது. சிங்கப்பூர் ஆற்றின் முகத்துவாரத்தில் அமைந்து, அதன் தென்கிழக்கு வடிநிலமாக அமைந்துள்ளது. மேலும், இப்பகுதி சிங்கப்பூரின் மைய வணிகப் பகுதியின் ஒரு பகுதியாக அமைந்தள்ளது. சிங்கப்பூர் ஆறு, சிங்கப்பூரின் மைய வணிகப் பகுதி இருந்து தோன்றி, இந்த நகர நடுவப் பகுதியில்,  கடலோடு கலக்கிறது. மேலும், இப்பகுதியில் பழைய துறைமுகமும் அமைந்துள்ளது குறிப்பிடதக்க சிறப்பாகும். இதன் கட்டிட அமைப்பு,  வட அமெரிக்காவில் இருக்கும், நகர நடுவத்தினைப் போன்றதாகும். இருப்பினும், இது  மைய வணிகப் பகுதியின் கட்டிட, நகர அமைப்பில் இருந்து,  கோட்பாடு அடிப்படையில் வேறுபாடு உடையதாக திகழ்கிறது.

## முக்கியத்துவம்
இ்ப்பகுதி சிங்கப்பூரின் மக்கள்தொகை அடர்வாக உள்ள பகுதிகளில் ஒன்றாகும். சிங்கப்பூரின் வானளாவிகள் அதிகம் உள்ள பகுதியாக இது விளங்குகிறது. சிங்கப்பூரின் பொருளாதார வளங்களை அதிகப்படுத்தும் நிறுவனங்களும், சிங்கப்பூர் நாடாளுமன்றமும், அரசு மேலாண்மை அலுவலகங்களும், அமைப்புகளும் இங்குதான் உள்ளன. சிங்கப்பூரின் உச்சநீதிமன்றம், முக்கிய மாவட்டங்கள், நகர மண்டபம், உலகின் பெரிய வணிக நிறுவனங்களின் கிளைகள் ஆகிய அனைத்தும் இங்கே அமைத்துள்ளன. மேலும், சிங்கப்பூர் கலாச்சாரப் பகுதிகளும் இங்குள்ளது குறிப்பிடத்தகுந்த பெருமையாகும்..

## நகர வரலாறு
240px|சாக்சன் திட்ட வரைபடம், 1822|thumb|right
240px|சிங்கப்பூர் கப்பல் குழாம்|thumb|right
சிங்கப்பூர் ஆற்றின் முகத்துவாரத்தில் பழைய துறைமுகம் உள்ளது. இது தற்போதுள்ள சிங்கப்பூர் துறைமுகத்தின் முற்பகுதியாகும். எனவே, இதனைச் சுற்றியுள்ள பகுதிகள், துறைமுக நகரமாக வளர்ந்தது. இத்தொகுப்புக் குடியிருப்புகளில் வணிக வளாகங்களும், மேலாண்மை அலுவலகங்களும், நிதியியல் அமைப்புகளும் வளர்ந்தோங்கின. 1823 ஆம் ஆண்டு, *இராஃபெல்சு* என்பவரால் நடைமுறைபடுத்தப் பட்ட  சாக்சன் திட்டத்தால், சிங்கப்பூர் மாற்றியமைக்கப் பட்டது.  அப்பொழுது வணிக சதுக்கமும்(தற்போது ராஃபில்ஸ் இடம் என்றழைக்கப்படுகிறது), ஐரோப்பிய நகரம், பல்வேறு வணிக, அரசு மேலாண்மை அலுவலகங்களும் அருகருகே அமைக்கப் பட்டன. இப்பகுதியே, தற்போது நகரநடுவம் என அழைக்கப்படுகிறது.

## காட்சியகம்


படிமம்:Downtown Core locator map.png|சிவப்பாக இருப்பது, சிங்கப்பூரின் நகர நடுவம் ஆகும்.
படிமம்:StamfordRaffles.jpeg|இராஃபெல்சு(Sir Thomas Stamford Bingley Raffles) நகர நடுவத்தின் தந்தை
படிமம்:Singapore Skyline at Night with Blue Sky.JPG| இரவுநேரத் தென்பகுதி- வணிகப்பகுதி- இராஃபெல்சு இடமும், சென்டன் வழியும் சிறப்பானது.
படிமம்:Aerial view of the Downtown Core, Singapore - 20050326-03.jpg|நகர நடுவத்தின் வடபகுதி- முன்பகுதியில் நகர மண்டபமும், பாடங்கு விளையாட்டு திடலும் உள்ளது.
படிமம்:Raffles Place.jpg|இராஃபெல்சு இடத்தைச் சுற்றியுள்ள வானளாவிகள்


## இவற்றையும் பார்க்கவும்
* நகர்ப்புற அமைப்பு
* மைய வணிகப் பகுதி

## மேற்கோள்கள்

## வெளியிணைப்புகள்
* Draft Master Plan 2003 - நடுப்பகுதி 
* சிங்கப்பூரின் சில நகரநடுவ வரலாற்றுப் பதிவுகள் 
* *

பகுப்பு:சிங்கப்பூர் புவியியல்
பகுப்பு:ஆசிய மாதக் கட்டுரைகள் நவம்பர் 2015
டி. வி. ரத்தினம்

**தெ. வ. ரத்தினம்** (*T. V. Rathinam*, 1929 - 17 அக்டோபர் 1984) 1940களிலும், 50களிலும் பிரபலமான ஒரு தமிழ்த் திரைப்படப் பின்னணி, கருநாடக இசைப் பாடகி ஆவார்.

## ஆரம்ப வாழ்க்கை
தென்காசி வள்ளிநாயகம் இரத்தினம் என்ற இயற்பெயர் கொண்ட ரத்தினம், வள்ளிநாயகம் பிள்ளை, ஆவுடை அம்மாள் ஆகியோருக்கு பிறந்தவர். தம் ஏழாவது அகவையில் இராமலிங்க ஆச்சாரி என்பவரிடம் கருநாடக இசைப் பயிற்சியைத் தொடங்கினார். இலங்கையில் தம் முழுமையான கச்சேரியை நடத்தினார். சிறு வயதில் நாடகங்களிலும், திரைப்படங்களிலும் நடித்து வந்தவர், பின்னர் தமிழ்த் திரைப்படங்களில் பின்னணிப் பாடல்களைப் பாடிவந்தார்.

1940 இல் தனது 10வது அகவையில் பக்த சேதா என்ற திரைப்படத்தில் நடித்தார். பின்னர் 1942 ஆம் ஆண்டில் கண்ணகி திரைப்படத்தில் சிறுமி கண்ணகியாக நடித்து, பாடல் ஒன்றையும் பாடினார். இதே வேளையில் கருநாடக இசைப் பயிற்சியை ராம்நாத் கிருஷ்ணன் என்பவரிடமும், பின்னர் செம்பை வைத்தியநாத பாகவதரிடமும் பெற்றார்.

## பின்னணிப் பாடகியாக
*[[மிஸ் மாலினி]]* (1947) படத்தில் இவர் பாடிய *ஸ்ரீ சரசுவதி நமோ*, *பாடும் ரேடியோ* ஆகிய பாடல்கள் மூலம் பிரபலமானார். *[[பொன்முடி]]* (1950) திரைப்படத்தில் பிரபல இசை அமைப்பாளர் ஜி. இராமநாதனுடன் இணைந்து பாடினார்.

தனிப் பாடல்களைத் தவிர ஜி. ராமநாதன், டி. ஆர். மகாலிங்கம், டி. ஏ. மோதி, திருச்சி லோகநாதன், ஏ. எம். ராஜா, டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி ஆகிய பாடகர்களுடன் சேர்ந்து பாடியுள்ளார்.

## பாடிய சில பாடல்கள்
**வாசுகி பாம்பு தாம்பாகி* (கிருஷ்ண விஜயம்)
**நீலவானும் நிலவும் போலே* (பொன்முடி)
**வான் மலை இன்றி வாடிடும்* (பொன்முடி)
**அஞ்சுரூப நோட்டை* (அந்தமான் கைதி)
**அன்பே நம் தெய்வம்* (நீதிபதி)
**கோவிந்தன் குழலோசை* (நல்ல வீடு)
**அத்தானும் நான்தானே* (சக்ரவர்த்தி திருமகள்)

## மேற்கோள்கள்

* Kannagi (1942)
* With music till the last 

## வெளி இணைப்புகள்
* T. V. Rathinam
* Listen to Anju Roobai Nottai Konjam Munne Mathi song from Andhaman Kaidhi
* 
* 
* 

பகுப்பு:1929 பிறப்புகள்
பகுப்பு:1984 இறப்புகள்
பகுப்பு:கருநாடக இசைப் பாடகர்கள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்